Document ID: /roh_data/filtered/fineweb-2-filterrobots_roh.jsonl.gz/72749

Suenter 48 onns en Bregaglia ha Attilio Tam da Malögia decis da porscher quest onn in curs da tiradurs giuvens regiunal a Samedan. Il curs regiunal ha el organisà en collavuraziun cun pliras societads da tiradurs da l’Engiadin’Ota ed il Puschlav.
Grond interess
La fascinaziun dal sport da tir para d’esser gronda, var 30 giuvnas e giuvens èn s'annunziads per il curs da quest onn. Per l’um da 69 onns saja il pli impurtant da pudair surdar la passiun per il sport da tir a giuvnas e giuvens interessads. En il center stettia la segirezza. Per Attilio Tam saja quai la pli gronda sfida – cun pazienza e sia gronda experientscha sappia el però precis co manar ils giuvens tras il curs.